નવી દિલ્હી- ભારત સરકારે સંસદમાં જણાવ્યું કે, પાકિસ્તાને નિયંત્રણ રેખા અને આંતરરાષ્ટ્રીય સરહદ ઉપર વર્ષ 2018ના પ્રથમ બે મહિના દરમિયાન 633 વખત યુદ્ધવિરામનો ભંગ કર્યો છે. અને કોઈપણ જાતની ઉશ્કેરણી વગર ભારતીય ચોકીઓ પર ફાયરિંગ કર્યું છે. કેન્દ્રીય ગૃહ રાજ્યપ્રધાન હંસરાજ આહીરે આ અંગેની જાણકારી રાજ્યસભામાં આપી હતી. તેમણે જણાવ્યું કે, પાકિસ્તાને વર્ષ 2018માં જાન્યુઆરી અને ફેબ્રુઆરી મહિના દરમિયાન જમ્મુ અને કશ્મીર સરહદ ઉપર 432 વખત અને ભારત-પાકિસ્તાન આંતરરાષ્ટ્રીય સરહદ ઉપર 201 વખત યુદ્ધવિરામનું ઉલ્લંઘન કર્યું છે.